4 min. Girona 23/01/2019 12:57\n651x366 Ibercamera: teleportats a l’univers de Mahler / ANNA OTERO Ibercamera: teleportats a l’univers de Mahler / ANNA OTERO\nLa temporada Ibercamera 2019 ha començat aquest cap de setmana a l’Auditori de Girona amb la irrenunciable 'Simfonia núm. 9' de Gustav Mahler, interpretada per la bicentenària Orquestra Simfònica de Düsseldorf (OSD).\nAquest diumenge, dia 20, tots els motius eren vàlids per recórrer el Parc de la Devesa i entrar a la Sala Montsalvatge. Primer, perquè s’inaugurava la 12a estació musical d’Ibercamera a la ciutat, innegable emblema de qualitat. Segon, perquè per primera vegada a Girona podíem sentir una obra cabdal de tot l’historial del simfonisme, la 'Novena' de Gustav Mahler, l'última que el gran autor jueu bohemi-austríac va completar en vida (ja que la 'Desena' va restar inacabada). Finalment, perquè l’executava una miríada d’especialistes: la Simfònica de Düsseldorf, regida pel reconegut director hongarès Ádám Fischer, equip que actualment es dedica a registrar la integral de les simfonies malherianes per a la discogràfica holandesa Challenge Records.\nÉs més: sempre es pot confiar en les orquestres alemanyes, que són un espai vital de disciplina metodològica i de potència sonora, com va deixar patent l’OSD, que va fer justícia a la seva tradició de dos segles i mig d’existència. La formació ocupava tot l’escenari, incloent-hi arpes i campanes de gran dimensió, i omplia a la velocitat del so tots els centímetres cúbics de la sala, teletransportant la platea al nucli dur creatiu del compositor de Kaliště, tot i que és cert que semblava més solta i fluida en els dos moviments finals. Capitaneja exemplarment el director magiar, entregat i enèrgic, amb una embranzida gestual accentuada i contundent, que no podia passar desapercebuda. També va semblar molest amb les sonores descàrregues d’estossecs emeses per bona part dels espectadors en les pauses entre moviments.\nEl programa, així, només integrava una obra, però és d’aquelles que realment omplen, ja que s’estén gairebé una hora i mitja com un llargmetratge de Terrence Mallick, o sigui, de viatge interior. La 'Novena' és vista comunament com el testament vital i mel·liflu de Mahler, que, a banda d’haver patit la defunció de diversos familiars, anticipava la seva pròpia mort a causa de complicacions de salut de caràcter cardiològic. La veritat és que va morir l’any 1911 (només tenia 51 anys), poc després de finalitzar la partitura (1910), sense poder-la estrenar en directe (la qual cosa es va produir el 1912). Tot i això, no deixa de constituir una obra neuràlgicament apol·línia, fins i tot optimista, molt més auroral que crepuscular.\nDes de l’inici es fa present un fort lirisme, floral i límpid, com un himne a la pròpia vida. S’entreveuen molts moments jocosos, com el leitmotiv dels vents en el segon moviment, preclara reminiscència del Papageno de Mozart. El tercer, amb certs modalismes a l’estil de Txaikovski i Wagner, desborda sentit heroic, potser més prometeic que marcial, però no deixa de ser un ‘Rondó burlesc’, com el seu nom indica. Per al desenllaç, l’excels 'Adagio', notòriament el segment amb més quintaessencia mahleriana –aquella arquetípica immersió de notes dilatades, gairebé en suspensió, com el polsar del cosmos en la seva expansió infinita. La coda sí que resulta més fatalista, amb clars espaiaments entre notes, fins a la seva última interrupció, com un cor trèmul que deixa per fi de bategar. El públic gironí va oferir als músics un just aplaudiment que va durar uns llargs 10 minuts. Suposem que va en certa proporcionalitat a la durada i l’envergadura de l’obra, però naturalment, també va ser perquè els músics a l’escenari s’ho van merèixer.\nLa Temporada Ibercamera continuarà el 3 de febrer, amb la bona notícia que també hi haurà una orquestra alemanya: la de Cambra de Munic, amb Eric Silberger, un jove virtuós del violí. A les maletes hi porten pentagrames que van des de Bach fins a Astor Piazzolla. El programa inclourà també l’'Adagio' de Samuel Barber i la 'Serenata per a cordes' de Txaikovski.


Astrid-21 presenta la Memòria 2019, la dels 30 anys - Fundació Astrid-21\n01 jul. Astrid-21 presenta la Memòria 2019, la dels 30 anys\nPosted at 17:48h in noticies\tby\tiglesies\nLa Fundació Astrid-21 presenta la Memòria 2019, la memòria dels 30 anys. Ha estat un any de moments emotius i adients per fer memòria recordant els inicis de l’entitat i agafar consciència de la feina feta. Astrid-21 és el resultat de l’esforç de molta gent diversa.\nLa Fundació Astrid-21 va ser constituïda el 18 de febrer de 1989 com a Associació i el 14 de setembre de 1992 esdevenia Fundació. És una entitat privada sense ànim de lucre, d’iniciativa social, integrada per un Patronat, un Equip Executiu i un Equip de Professionals que té com a objectiu garantir la qualitat de vida de les persones amb Síndrome de Down o discapacitat intel·lectual, a través de diversos serveis pensats per poder donar resposta a les diferents necessitats i demandes.


Una infermera del centre d’atenció primària de Can Bou, a Castelldefels, atenent un dels pacients. PERE VIRGILI\nBarcelonaFalten infermeres. En això coincideixen tant col·legis professionals i sindicats com el departament de Salut. A Catalunya hi ha 45.113 infermeres col·legiades. I es calcula que en falten un 50% més per complir amb la ràtio europea. A més, el 92% de les infermeres no tenen reconeguda la seva especialitat i demanen no només prescriure medicaments sinó que les deixin desenvolupar-se professionalment. Se senten desaprofitades. En el canvi de model sanitari -per adaptar-se a les noves necessitats de la població- en què treballa Salut, la infermeria té un rol destacat. Abans, però, caldrà solucionar els reptes pendents.\nEquiparar a les ràtios europees\nEl dèficit d’infermeres és compartit per tots els agents del sector. El Col·legi Oficial d’Infermeres i Infermers de Barcelona (COIB) fixa en 18.000 -altres fonts parlen de 20.000 o més- el nombre de professionals que es necessiten per arribar a la mitjana europea. La ràtio actual és de 6,09 infermeres per cada mil habitants, mentre que a Europa és de 8,2 i la mitjana dels països de l’OCDE és de 9. Per què aquí n’hi ha menys? “És una qüestió de model del sistema sanitari. Hi ha sistemes que estan enfocats a la promoció, la prevenció i l’educació de la salut i, d’altres, com és el nostre, estan més enfocats a la malaltia”, explica Albert Tort, president del COIB.\nLa falta d’infermeres també comporta que estiguin assumint més pacients del que seria desitjable. “A Europa hi ha 6-8 pacients per infermera, i aquí entre 12 i 18. És una qüestió de seguretat del pacient. Si tens més pacients, la seguretat, lògicament, disminueix”, argumenta Pilar Delgado, directora de l’escola d’infermeria de la UB. “¿On s’ha vist que una infermera s’hagi de fer càrrec de 18 malalts?”, es pregunta Roser Ricomà, presidenta de l’Associació de Directors d’Escoles d’Infermeria de Catalunya (ADEIC). “És un risc per a la població brutal. Hem de començar a parlar clar. Qualitat és continuïtat”, afegeix. Més infermeres, millors resultats en salut. Ho diu l’evidència científica. Per cada pacient quirúrgic nou que atén una infermera, el risc de mortalitat augmenta un 7%. El mateix passa a l’atenció primària, on la mitjana és de 2.000 usuaris assignats per infermera i el desitjable és la meitat.\nTambé demanen recuperar totes les places infermeres que s’havien perdut durant la crisi. I alerten que només a la demarcació de Barcelona es jubilaran 2.600 infermeres en els pròxims cinc anys i 6.500 en la pròxima dècada. “Tenim un greu problema a mitjà termini que serà difícil de resoldre si no es prenen mesures ràpides”, alerta Tort.\nAprofitar el coneixement infermer\nLes infermeres són contundents: no es tracta que adquireixin més competències sinó que els deixin desenvolupar les que ja tenen. “El coneixement infermer està desaprofitat”, reconeix Roser Ricomà. Les infermeres poden autoritzar medicaments i productes sanitaris i surten del grau plenament formades per fer-ho. “Però les competències que adquireixen en el grau estan per sobre del que faran servir en el dia a dia”, assegura Alba Brugués, presidenta de l’Associació d’Infermeria Familiar i Comunitària de Catalunya (AIFICC). “Hem de sortir de l’estereotip antic segons el qual les infermeres són ajudants dels metges. Totes les professions es complementen per donar resposta a les necessitats de salut dels ciutadans”, defensa Tort. Però la realitat s’imposa. “Si estàs portant 18 pacients, l’únic que pots fer és posar medicació, controlar les constants i poc més. L’estructura hospitalària ha de canviar si volem aprofitar el coneixement infermer”, raona Delgado.\nLes infermeres reivindiquen que elles són les professionals que més hores passen al costat del pacient. Tenen cura de la persona en tots els moments de la vida. Fan promoció i prevenció de la salut, per exemple, a l’atenció primària. Estan preparades per fer recerca i gestionar. I són molt ben valorades a fora. I les que marxen ho fan atretes per millors condicions laborals i ràtios de pacients que els permeten treballar “com cal”.\nCondicions precàries i desgast mental\n“No és només que faltin infermeres, el problema també és el tipus de contractació que se’ls fa: a algunes se les contracta per hores”, denuncia Ricomà. Es calcula que un 27,7% de les infermeres treballen en condicions precàries. N’hi ha que estan cobrant 800 euros. I les que treballen en el sector sociosanitari, com residències de gent gran, són les que ho fan en pitjors condicions.\nLes infermeres tenen més risc de desenvolupar problemes de salut mental. Segons un estudi sobre salut i estils de vida, un 35,6% de les infermeres tenen trastorns depressius, angoixa o ansietat, un percentatge per sobre de la resta de professionals de la salut (18-20%) i de la població general (9,7%).\nReconèixer les especialitats professionals\nLes infermeres es poden especialitzar, però ara mateix només està reconeguda -com a lloc de treball i econòmicament- l’especialitat de llevadora. La resta, com salut mental, geriatria, pediatria i atenció primària, no. “L’especialitat la fan per vocació. És probable que si tens l’especialitat de salut mental et contractin en un centre de salut mental, però no t’ho reconeixeran econòmicament. És un desaprofitament”, assegura Ricomà.\nReceptar medicació i productes sanitaris\nUna altra assignatura pendent és la prescripció infermera. Una pràctica habitual en aquest col·lectiu però que no està reconeguda legalment. “Estem en una situació d’il·legalitat”, admet Tort. La professió demana ser prescriptors de ple dret com ho són altres professionals com metges, odontòlegs i podòlegs. Les infermeres ja estan prescrivint productes sanitaris com sondes vesicals, bolquers, bosses de colostomia, analgèsics, pomades i materials de cura. També indiquen si cal pujar o baixar dosis d’insulina. “Jo assumeixo que li baixo la insulina a un pacient de diabetis, però a la història clínica queda registrat que ho fa el metge. Fem moltes coses per les quals no tenim seguretat jurídica”, lamenta Tort.\nTreball en equip amb la resta de professionals\nLamenten la “predominància hegemònica” del metge en el model actual. A l’estat espanyol, per cada metge hi ha 1,1 infermeres, mentre que la mitjana europea és de 2,5. Reclamen més reconeixement. “A Anglaterra cap metge canvia el tractament sense parlar abans amb tu, i no es dona l’alta sense que la infermera hi intervingui”, reivindica Ricomà. A l’atenció primària la infermeria ha pogut desenvolupar el seu rol autònom. “Però em dol que no hi hagi feina d’equip. Ningú traurà competències a ningú, pel bé de l’usuari s’ha de fer treball en equip”, diu Alba Brugués. “Estem destinats a entendre’ns”, diu Pilar Delgado.\nUna carrera amb elevada demanda\nMalgrat tot, infermeria continua sent una professió atractiva i molt demandada. “A Catalunya no s’ha tancat cap escola d’infermeria i tenim la mateixa demanda o més: 1.800 places cada any”, explica Roser Ricomà. N’hi ha que es queden fora i, d’altres, que opten per infermeria perquè no han pogut entrar a la carrera que volien “i, quan veuen el que és, s’hi queden”, diu Delgado.\nSolucions: un canvi de model\nLa solució passa per replantejar les organitzacions sanitàries, per no retallar en personal d’infermeria, per contractes més estables i de qualitat que incloguin hores de recerca i de formació, per augmentar les plantilles i per canviar la mentalitat. “Per què una infermera no pot ser gestora d’un CAP?”, es pregunta Pilar Delgado, que és, precisament, vicedegana de la Facultat de Medicina de la UB.


14/07/2019 Segon dia a Tuxtepec: Coneixent als veïns i familiars - Willy Viajes\n14/07/2019 Segon dia a Tuxtepec: Coneixent als veïns i familiars\nby guillem | jul. 21, 2019 | Volta al Mon 2019 | 0 comments\nEns vam despertar cap a les 7 del matí després de dormir les 8 hores de rigor. Aquesta era la primera nit que passava a casa l’Emma i la veritat és que hi vaig dormir molt be. El barri és en general silenciós i te aire condicionat a l’habitació, per lo que vaig dormir sense despertar-me ni una sola vegada.\nPrimer vaig anar a fumar un piti i després ens vam estirar una estona al llit a xerrar. Amb l’Emma parlem de qualsevol cosa però en moltes ocasions del que hem somniat. A l’Emma li agrada comentar els somnis que ha tingut i mes si son estranys, com solen ser tots els somnis, doncs poques vegades els trobem cap sentit.\nVam estar prop d’una hora comentant els somnis i de lo be que havia anat el dia anterior fins que em vaig aixecar per prendre el cafè de cada matí mentre mirava correus, temes de finances i escrivia aquest diari durant una hora mes aproximadament. Aquestes son coses que intento fer sempre, estigui o no de viatge, doncs només necessito una hora per portar al dia el diari i altres temes mes econòmics. Fent-ho així puc passar-me mesos de viatge sense que quasi afecti a la meva situació profesional. Això si, ha de ser una o dues hores cada dia.\nDesprés ens vam dutxar i vestir per sortir al pati que comparteixen l’Emma i els seus veïns, que son el seu germà i nebots. Vam estar amb l’Emmanuel, en Caleb, el Marlon i la Daira que estaven pel patí jugant. El pati és força gran per lo que tenien molt d’espai per jugar i fins i tot anar en bici. Nosaltres estàvem mes aviat a dins de casa però els veiem per la finestra, doncs a fora ja hi començava a fer molta calor.\nMes tard vaig anar a comprar alguna cosa al mini súper de la cantonada, al costat de casa, i mes tard l’Emma va demanar per telèfon el dinar. Vam demanar cochinillo a la cubana, que és porc fet a la llenya, travessat amb un pal de bambú i anar-li donant voltes fins que es fa. Després es banya en una salsa d’all i tot plegat queda molt bo. Ja el porten trossejat per lo que molts trossos no cal ni tallar-los. Veure com el fan és tot un espectacle.\nAl cap d’uns 30 minuts el varen portar i ens el vam menjar allà a la casa amb la salsa picant que sempre donen, salsa verda de xile. L’Emma mai se’n posa però jo cada dia me’n poso una mica mes. Cada dia era una mica mes tolerant a les salses picants de Mèxic.\nEl que no pot faltar tampoc, en tot menjar mexicà, son les tortillas. Sigui el que sigui sempre s’acompanya amb tortillas i de fet molts mexicans ni tan sols utilitzen coberts, simplement utilitzen la tortilla per agafar una mica de carn i tot cap dins.\nEn acabar vam anar al llit a fer la migdiada com jo feia quasi cada dia, i de fet l’Emma també tot i que ella no dormia tanta estona com jo. Ella en mitja hora ja s’aixecava però jo sempre tardava almenys dues hores i mitja. No puc dormir menys.\nAl despertar-me vam estar una estona al llit xerrant, com fèiem quasi sempre al despertar-nos. Jo soc mes de prendre el cafè força ràpid però evidentment tots dos ens adaptàvem un a l’altre i per tan estàvem primer una estona xerrant i després jo em prenia el cafè que em prenc sempre quan em desperto, sigui pel matí o després de la migdiada.\nAl cap d’una hora ella em va preparar el cafè, no perquè jo volgués sinó perquè a ella li feia certa il·lusió, així que quan tardava una mica ella aprofitava i me’l preparava ja que sabia que a mi no m’agradava massa que ho fes, doncs no crec que m’hagi de fer res que jo pugui fer perfectament. Així que mentre jo engegava l’ordinador ella ja sabia que després aniria a fer-me el cafè i ja el preparava sense que me n’adonés. La veritat és que si m’agradava el fet que ja sabés tant be la meva rutina i que no només la respectés tant sinó que a mes hi participés preparant-me el cafè.\nI com sempre faig, a mirar correus i a escriure el diari mentre em prenia el cafè i l’Emma estirada al llit mirant el mòbil i comentant alguna cosa de tan en tan. Aquesta estona prefereixo passar-la sol i concentrat, tot i que passar-la amb l’Emma m’agradava mes del que en un principi pensava. Per una banda ella sap lo concentrat que estic i ja procura no interrompre’m, però a la vegada, de tan en tan m’agradava descansar i xerrar una estona amb ella o almenys veure que estava allà.\nPer la tarda vam estar per casa amb els nens fins que varen arribar en Chicho i la Lola, que de fet fins el dia anterior se suposava que ja no estaven junts però l’Emma i jo vàrem suposar que ja ho estaven de nou ja que els fills de la Lola estaven allà i la Lola mes tard va arribar i es va quedar a casa d’en Chicho. Així que, en el meu segon dia a Tuxtepec, els veïns es varen reconciliar i ja teníem de nou els 4 nens jugant pel pati.\nEncara, sobretot jo, no teníem gens de gana per sopar però ja vam demanar el sopar al mateix restaurant on havíem sopat el dia anterior ja que eren les 21h i si tardàvem massa mes es quedarien sense carn tal com va passar el dia anterior a les 22:15h..\nVam demanar menjar per tots, és a dir, Chicho, Lola, els nens, l’Emma i jo. Ells varen demanar una pizza, l’Emma 5 tacos el pastor i jo 10 tacos el pastor i un Mata hambres, que en aquell moment encara no sabia que era però segons l’Emma era semblant al Suizo que m’havia menjat el dia anterior. Ens van dir que ho tindrien en uns 40 minuts, per lo que vam esperar fins aleshores i l’Emmanuel i jo vam anar a buscar-ho.\nQuan hi vam anar era la primera vegada que l’Emmanuel i jo parlàvem una estona, doncs ja l’havia conegut el dia anterior a la festa d’en Marlon però no havíem parlat. Em va semblar un noi molt educat, amable i bona persona. Em va caure realment be. La veritat és que jo estava una mica nerviós doncs suposo que volia intentar caure’ls be tot i que tenia clar que la millor manera d’aconseguir-ho era sent jo mateix, doncs no haig de canviar per poder caure be a algú. I de fet vam tenir una conversa molt amigable tota l’estona.\nQuan vam arribar al restaurant el menjar encara no estava, vam haver d’esperar ben be 10 minuts mes i això que ja havien passat els 40 minuts. Realment és un restaurant que te molta clientela i estaven una mica saturats.\nFinalment ens van donar la pizza, els tacos i el mata hambres. Jo calculava que lo nostre fossin 70 pesos i en van ser 100. En aquell moment em va estranyar però mes tard quan vaig veure com era el mata hambres ho vaig entendre.\nJo encara no tenia gana però quan vam arribar a casa l’Emma ja estava a casa d’en Chicho i ens va avisar a l’Emmanuel i a mi perquè hi anéssim amb el menjar. Quan hi vam arribar ja estaven tots preparant la taula per sopar tots 8.\nJo seguia sense massa gana però evidentment m’hi vaig quedar per menjar el que pogués i el que em sobrés menjar-m’ho mes tard ja a casa l’Emma. En qualsevol cas estava rodejat de bona gent amb ganes de saber mes sobre els motius que m’havien portat fins allà.\nVam seure a la barra els 4 adults i l’Emmanuel i jo em vaig menjar el mata hambre. Pensava que seria com el Suizo però no, això era molt mes complet, tenia un munt de tortillas i molta mes carn, per lo que de tacos ja no en vaig menjar cap.\nL’Emmanuel va guardar i recollir pràcticament tot el que hi havia a la taula, em va semblar un noi veritablement molt ben educat. Per una altra banda, en Marlon estava buscant el carregador de la tablet i pensava que estava per on jo estava, i per preguntar-me si estava per allà es va referir a mi com a “tio”… per estar amb la seva tia política Emma.\nTots varen marxar menys l’Emmanuel, en Caleb i jo. Vam estar una estona xerrant i l’Emmanuel va treure la guitarra, doncs ja feia un any que practicava molt i la veritat és que tenia un bon nivell per fer només un any. A mes te força bona veu per lo que és un plaer escoltar-lo cantar i tocar.\nSabia tocar moltes cançons de molts cantants. Des de Despacito a XXXXX passant per temes de Mecano. Vam estar uns 30 minuts escoltant i cantant fins que va arribar l’Emma que havia anat a rentar a mà algunes peces de roba meves aprofitant que no la veia, doncs ja sabia que si la veia no la deixaria, així que quan jo estava despistat ella d’amagototis em rentava la roba…\nAixí que cap a les 22:30h ens vam acomiadar dels nens i vam tornar a casa l’Emma. Vam estar una estona mirant Netflix, de moment pel·lícules, i quan ella es va quedar adormida, cap a les dues de la nit, jo vaig anar a menjar un parell de tacos dels que havia deixat al sopar, doncs em costa molt anar a dormir quan fa tanta estona que he sopat.\nI cap a les 2:30h si que ja em vaig estirar i no vaig tardar massa en quedar-me adormit acabant així un segon dia en el que coneixia part de la família mes pròxima de l’Emma i on semblava que hi hauria una bona relació. En aquestes ocasions no puc deixar de pensar en la quantitat de gent interessant que hi ha al mon per poder conèixer i passar una bona estona com la que havia passat jo aquell dia amb gent totalment desconeguda fins aleshores.


Equip estiu - Larcada Creixement\nMonitor, músic, fotògraf, servei, manteniment, primers auxilis, esports, jocs … t’apuntes?\nEsports 1 23 Juny a 3 Juliol\nAnglès 27 Juny a 10 Juliol\nEsports 2 7 a 17 Juliol\nIndis 12 a 31 Juliol\nFamilies 26 Juliol a 7 Agost\nAventura 1 7 a 21 Agost\nAventura 2 21 Agost a 4 Setembre\nPer omplir el formulari de inscripció has de ser usuari registrat\n1. Pots accedir a través de REGISTRATE de la web: https://fundaciolarcada.matchpoint.com.es/Registro.aspx\n2. Si ja consta el teu mail has d’anar a traves de “ACCESO USUARIO”\n3. Si no recordes la contrasenya clica a “¿no puedes acceder?” y clica l’opció. Se enviarà un mail automátic.\n4. En cas de no rebre el mail, envia un correo per activarte com usuari, a\nUn cop dins, trobaràs l’opció en el menú superior “EQUIPO” que et portarà a la opcio “Preinscripción”\nUn cop en el formulari clica “CARGAR MIS DATOS”.\nAcaba d’omplir el formulari i enviar.\nNo oblidis d’enviar per mail l’arxiu “BIENVENIDO/BENVINGUT”


Ofertes de Treball | ROBOTIX\nTreballa amb nosaltres1\nA ROBOTIX Hands-On Learning busquem incorporar nous talents constantment. La diversitat de persones i d’idees marca la diferència de tot allò que fem: des de l’aprenentatge STEAM a les aules fins al nostre compromís amb la formació de millors ciutadans.\nCreiem en el treball en equip, en l’aprenentatge constant i en el suport a les iniciatives i projectes del nostre equip. Ens preocupem per la promoció del talent i les inquietuds de cada persona. Uneix-te a nosaltres en un entorn diferent i en constant evolució.\nSi vols formar part del nostre equip, envia’ns el teu CV a rrhh@robotix.es Estarem encantats de conèixer-te!\nSALES REPRESENTATIVE / ASSESSOR COMERCIAL DIDÀCTIC\nPROJECT MANAGER SÈNIOR


Els veïns recorden a 'El Sevillica', l'home trobat mort\nVa complir en el passat amb diverses condemnes per atracar bancs a mà armada i per causes relacionades amb el narcotràfic\ndimarts, 19 de novembre 2019 - 11:56h\nEls Mossos d'Esquadra investiguen les circumstàncies de la mort d''El Sevillica', el qual es va trobar el seu cadàver el passat dissabte a la nit al seu pis ubicat al barri de Pont Pastor (Barcelona), amb signes de violència.\nLa policia va informar en el seu moment en un comunicat que va rebre l'avís de la troballa del cos cap a les 21.20 hores del dissabte i que, un cop al lloc dels fets, el metge forense va constatar la mort violenta de l'home.\nUn tèrbol passat\nEls agents de la divisió d'investigació criminal de la Regió Policial Metropolitana Barcelona s'han fet càrrec de la investigació per aclarir les circumstàncies de la mort d'aquesta persona. 'El Sevillica', segons ha avançat 'Metrópoli', era un home molt conegut al barri i, fins i tot, estimat pels seus veïns.\nEn aquest sentit, han estat molts d'ells els que s'han mostrat sorpresos pel terrible succés que ha afectat un home que, malgrat que en l'actualitat tenia una vida tranquil·la, comptava amb un important historial delictiu. Concretament, 'El Sevillica' va complir en el passat amb diverses condemnes per atracar bancs a mà armada i per causes relacionades amb el narcotràfic. Així doncs, han estat molts els quals han relacionat la seva mort amb algun dels seus problemes del passat.\nUna vida tranquil·la al seu barri\nAixò no obstant, la víctima duia en l'actualitat una vida tranquil·la al seu barri on, fins i tot, jugava a pilota amb els nens. Almenys així ho expliquen els seus veïns i companys que compartien hores de bar amb ell. Aficionat del Reial Madrid, prim, amb bigoti i cabell llarg a l'estil Camarón, 'El Sevillica' havia aconseguit guanyar-se als seus companys de barri que, ara, viuen amb incertesa la seva mort.\nAra bé, també han arribat veus del seu voltant que asseguren que quan bevia adoptava una actitud violenta que li feia perdre els papers. Sigui com sigui, el cert és que l'aparició del seu cos sense vida ha obert un interrogant del qual, de moment, ningú té resposta i que ha deixat al barri amb el cor encongit. Finalment, els veïns de Bon Pastor demanen més presència policial, davant l'augment de robatoris a botigues i cotxes en els darrers mesos.\nPossible presó per a un matrimoni per abandonar la gossa al mar a TGN


Inici » Posa't en forma\n"Posa't en forma" fa una classe de gimnàstica per a esportistes d'alt nivell en què participen quatre esportistes d'èlit: Enric Masip, Núria Camon, Manel Bosch i Gaby Cairo.\nAnna Castellet, monitora d'activitats dirigides i presentadora del programa, ha preparat una classe amb barres i discos per treballar la musculatura de braços, cames i esquena. Aquesta activitat rep el nom de "just pump" o "body pump", i es du a terme al ritme de la música. Altres exercicis que proposa l'Anna es fan amb el "bossu" i tenen com a objectiu tonificar les cames i la zona abdominal.\nL'articulació del colze uneix l'extrem inferior de l'húmer amb el cúbit i el radi, que són els dos ossos situats a l'avantbraç. El colze és necessari per a molts moviments del dia a dia. Com que té una mobilitat més reduïda que, per exemple, l'espatlla, el colze és una articulació força estable. Tot i això, les fractures són molt complicades.\nA la sala de fitness, l'entrenador personal Sergi Martín mostra una màquina per treballar la musculatura superior del cos, especialment el pectoral. I Víctor Salina, propietari de Sasco Esports, parla sobre l'equipament necessari per a la pràctica del golf.\nD'altra banda, l'Anna també juga a handbol al costat de Manel Montoya, professor d'handbol de l'INEFC, que repassa les regles del joc.\nFinalment, es destaca que, a la primavera, el clima càlid i l'augment d'activitat física fan que disminueixi el nivell de colesterol. Està demostrat que els nivells de colesterol augmenten a la tardor i a l'hivern, i disminueixen a la primavera, en part gràcies al clima d'aquesta època i perquè és quan acostumem a fer més activitat física.\nPrograma Posa't en forma\nÀrea Educació física, Tutoria\nEducació física | ESO, BT\nEducació física, Tutoria | ESO, BT\nEl periodista esportiu\nEducació física, Llengües i literatura, Tutoria, Ciències socials | ESO, BT\nQuè és una crossa?\nQuè és el masclet?


NOÈ RIVAS - Contractació directa i online\nA l'hivern: cada festa una cançó\nMúsic, compositor, intèrpret, pedagog i animador d'espectacles familiars i infantils en català. Treballo amb Xesco Boix, i els dos juntament amb Àngel Daban i Lluís Maria Panyella i Toni Giménez vam crear el col·lectiu Cinc Dits d'Una Mà. He publicat i participat en unes quaranta gravacions musicals i llibres de temàtica infantil. Des del 1977 faig espectacles dirigits principalment a la mainada. • Premi ARC al millor espectacle per a públic familiar 2005. • Premi Reconeixement Infància 2009, juntament amb Lluís Maria Panyella, Àngel Daban i Toni Giménez, del grup efímer d'animació infantil Els Cinc Dits d'Una Mà (1979-1984). A part de continuar la meva trajectòria en solitari, forma part també d'experiències musicals com Magari Trio, Quartetto de Tres, Noè i els Bandafesta, i Els Manetes.\nLa Fira dels instrum...\nJa ha arribat la tar...\nA l'hivern: cada fes...\nVine a la festa Veure preu Veure preu\nDANSES I CANÇONS PER FER PASSAR UNA BONA ESTONA NENS, JOVES I ADULTS. Un espectacle d’animació esbojarradament divertit i participatiu. És el fruit de la fusió de ritmes ben diversos (música tradicional, músiques d’en Noè, rumba, swing, blues, reggae …) i d’una recerca de timbres, modulacions, colors i matisos sorprenents que el converteixen en una experiència festiva única. • Es pot adaptar a qualsevol època de l’any (nadal, carnaval, sant Jordi, estiu, tardor …) amb repertori concret de la festa • Pot treballar centres d’interès ben diversos • Adaptable a la idea de la vostra festa del vostre esplai o agrupament, de la vostra entitat, del vostre carrer o ciutat…\nEstil/Gènere: Música i animació infantil\nDisposo d'equip de so i llums. Inclou equip d'amplificació, il·luminació i microfonia.\n- Endoll monofàsic 220v amb presa de terra\n- Temps necessari pel muntatge : 45 minuts\n- Temps necessari pel desmuntatge : 45 minuts.


el bloc de la neus serra: d’octubre 2016\nUNA FOTO QUE JA ÉS HISTÒRIA\nFer una foto no és gens fàcil, i abans de disparar cal seguir una sèrie de passos. Normalment, el primer que fem és escollir el lloc i fixar-nos en el fons i en tot allò que volem que surti. Mirarem l'enquadrament i mesurem la llum. Enfoquem i...... Clik.\nFa temps vaig escriure un petit post amb aquesta imatge, en el que parlava d'estimar Malgrat. Avui he remenat arxius per trobar la fotografia. Per nostàlgia. Per una mena de sentiment de tristesa i d'impotència. En aquell escrit desgranava allò que volia pel meu poble i recordava la lletra d'una cançó que diu:"en mig de la nit, que envolta la plaça tot és com ahir, aquí el temps no passa".\nEstà clar que a Malgrat el temps passa sense aturador, i que passa amb una piconadora. Cal veure l'espai que ha quedat on abans estava el pont que presidia una de les entrades principals de Malgrat. Ja sé que diran que era vell, que no era segur i bla bla bla. El cert és que sóc bastant pessimista sobre el futur del patrimoni local de Malgrat, sobretot perquè és notori la manca de sensibilitat i el grau de desconeixement des nostres governants en relació als elements patrimonials de Malgrat, però és necessari recordar al nostre govern que, encara que no tinguin sensibilitat envers el patrimoni, "en tenen responsabilitat". Hem de recordar que aquest patrimoni està format per una diversitat de béns, objectes i tradicions. Vestigis capaços de transmetre en el temps, missatges i experiències de gran calat. No és retòrica. De fet, el terme "patrimoni" -d' orígen llatí- vol dir "el que ve dels pares", i evoca per sí mateix el valor del llegat i la herència.\nLamentablement, en aquest món d' avui, buit i artificial, la tendència és prioritzar allò més nou. Som una societat que fabrica, transforma i consumeix novetats a ritme trepidant, i que ràpidament converteix en vell tot el que és nou. En el dia a dia ho veiem i ho constatem en tot. En la política tenim el gran exemple. Prima lo nou. Allò que es ven com a nou i sense passat, però que en realitat arriba sense projecte i sense programa. A veure que cau. Polítics buits i sense sensibilitat. Carcasses. Efímers, Llàstima que quan marxin el pont ja no hi serà.\nPublicat per Neus Serra a 7:37 Cap comentari:\nTOURDERA: I SI EXPLIQUEM LES COSES COM SÓN?\nAquesta setmana sabem que, finalment, Malgrat s'ha incorporat a la "Tourdera", el projecte de via verda que recorrerà el territori al voltant del riu la Tordera. En tot això, la regidora de turisme subratlla l'oportunitat que s'obre per donar a conèixer Malgrat i en fa una valoració positiva. I jo que ho celebro!.\nHo celebro, perquè vam ser l'únic grup que portava aquesta proposta al programa electoral del 2015 i que vam fer un compromís públic per treballar conjuntament amb les poblacions veïnes per fomentar activitats vinculades a la valorització dels recursos del territori d'una manera sostenible. Els únics que vam apostar per participar en aquesta iniciativa de desenvolupament local de territori que s'estructura entorn un itinerari que connecta diferents municipis seguint els cursos fluvials de la Tordera, que busca promoure activitats econòmiques i potenciar valors naturals i paisatgístics.\nL' Ajuntament de Malgrat s'havia mantingut sempre al marge, però des de CIU (avui PDECat) ja teniem clar que això ens feia perdre oportunitats. Per aquesta raó el passat mes de juny vam presentar una Moció demanant que l' Ajuntament de Malgrat deixes de mirar a un altre costat i poses fil a l'agulla per tal que el nostre poble no quedi despenjat d'un projecte tant important. Curiosament, desprès d'un debat més aviat agre el PSC no va la votar. Sort que el temps posa les coses al seu lloc. i que quan ens creiem un projecte som tossuts de mena. Al final, el més important és creure en el que fas i en allò que defenses. Al final, quan una proposta val la pena el més important és que tiri endavant. La resta -com diuen alguns- "escenografia, foto i medalla".\nPublicat per Neus Serra a 9:23 Cap comentari:


Todo Runners La cursa Ponle Freno s'estrena a Badalona el 3 de març\nLa cursa Ponle Freno s’estrena a Badalona el 3 de març\nFeb 20, 2019 José Luis Robel 10 km, Apúntate, Calendario Carreras, Noticias, Populares 1\nLa Cursa Ponle Freno s’estrenarà per primer cop a Catalunya el proper 3 de març amb dos circuits, de 5 i 10 km. Des de fa molts anys hi ha un circuit estable de curses amb aquesta mateixa marca, que apadrina Martin Fiz.\nEn el proper TodoRunners Ràdio podrem escoltar Martín Fiz i José Luis Blanco sobre la cursa Ponle Freno de Badalona. A partir de dijous amb La Xarxa i gravat a Ràdio Mollet.\nLa sala de premsa de l’edifici El Viver de Badalona ha acollit aquest dimecres al matí la presentació de la cursa ‘Ponle Freno’ que està organitzat per Atresmedia amb la col·laboració de l’Ajuntament, La Sansi, i el patrocini d’Axa. La inscripció té un cost de 5 euros que aniran íntegrament destinats a projectes en favor de les víctimes d’accidents de trànsit. Concretament a l’Institut Guttmann.\nLa cursa Ponle Freno compta amb dos circuits de 5 i 10 quilòmetres amb sortida i arribada al passeig Marítim de Badalona. Com a novetat, els més joves també podran participar d’aquesta jornada esportiva corrent les proves infantils que es disputaran un cop hagin finalitzat les curses anteriors. Les proves infantils es dividiran en cinc categories (chupetín, prebenjamí, benjamí, aleví i infantil) i tindran un recorregut proporcional a l’edat de les persones participants (des dels 100 metres els més petits fins als 1.000 metres dels infantils de menys de 14 anys).\nMartin Fiz, Ponle Freno\nMartín Fiz amb la cursa Ponle Freno, protagonista del TodoRunners Ràdio 59 Maria Vicente brilla a l'estatal d'Antequera\nMartín Fiz amb la cursa Ponle Freno,...\nMartín Fiz de «los mortales»...\n‘Fiz. Puro maratón’, a por...\nOne thought on “La cursa Ponle Freno s’estrena a Badalona el 3 de març”


Catalunya al Costa Brava tourney\nSegona participació de Catalunya en un torneig mixte internacional, el Costa Brava tourney celebrat a Lloret de Mar amb equips de tot el món. La Selecció va aconseguir el 15è lloc de 24 equips. Al llarg del torneig el joc de Catalunya va anar a l'alça degut al millor coneixement entre jugadors. Al igual que el debut a la Burla Beach Cup l'objectiu era començar a competir i anar agafant compenetració entre jugadors que habitualment no juguen junts. A la foto podem veure la selecció composada de jugadors de Bravas (Barcelona), Disctèrics (Girona), Isards(Vilaller), Disckatus (Madrid), Peixets (Barcelona) i Mifune (Terrasa).\nEls jugadors participants per Catalunya foren:\nPeixets: Lluís Jackle, Olga Dalmau, Veronica Bernard\nIsards: Yoli Marín, Jose Ramon Porté\nDisctèrics: Marc Batllori\nPatatas Bravas: Mariel Bros, Nico Chauveau, Eric Erickson\nDisckatus: Isaac Arlas\nMifune: Maribel Rodríguez\nLa selecció acaba en 18a posició a Viareggio\nCatalunya va tenir una més que correcta actuació al seu debut internacional a la Burla Beach Cup que es va disputar el passat cap de setmana a Viareggio (Itàlia). La selecció va disputar la seva primera competició amb un balanç de 2 victòries i 5 derrotes i va assolir la 18a posició entre els 23 equips participants a la categoria mixta.\nDebuta la selecció catalana d'ultimate\nLa selecció catalana d'ultimate debutarà els propers dies 21, 22 i 23 de setembe al torneig internacional Burla Beach Cup que tindrà lloc a la localitat italiana de Viareggio. Burla Beach és un torneig open i Catalunya participarà a la categoria mixta amb altres 23 equips procedents de Dinamarca, Àustria, Regne Unit, Rússia, Bèlgica, Alemanya, Portugal, Holanda o Itàlia i on també estarà present la selecció espanyola mixta que prepara la seva participació als Europeus que se celebraran a Calafell el proper juny.\nLa selecció catalana estarà formada pels següents jugadors:\nPeixets: Lluís Jackle, Olga Dalmau, Ruth Vilagrasa, Jillian Eckert\nIsards: Yoli Marín, Jose Ramon Porté, Sergi Esteban\nDisctèrics: Carles Sarrinat, Joan Esteve Danés\nTookadisc: Ander Bermúdez, Meritxell Juanola, Rocío Otero\nPatatas Bravas: Liam Rosen\nPrimer entrenament de la selecció catalana 2012\nL'entrenament es celebrà el diumenge 22 Abril al camp de gespa artificial de Celrà: http://g.co/maps/wmjjp\nHORARI: de 11:30h a 16:30h\nL'entrenament es divideix en tres blocs (Bloc tècnic, Bloc teòric i Bloc Tàctic) i finalitza amb un partit.\n-11.30h - 11.45h ----> Escalfament\n-11.45h - 13.00h ----> Bloc Tècnic\n-13.00h - 14.00h ----> Descans per dinar\n-14.00h - 15.00h ----> Bloc Teòric\n-15.00h - 15.45h ----> Bloc Tàctic\n-15.45h - 16.30h-----> Partit\n-16.30h -----> Estiraments i Fi de la Jornada\nEls entrenaments són dirigits per en Litus


ACTA NÚMERO 3 CURS 2016/2017\nUs deixem l'acta núm. 3, corresponent al passat 1 de desembre de 2016, per si voleu consultar-la.\nActa núm.3 - 1 de desembre de 2016\nPublicat per AMPA IES ALT BERGUEDÀ a 7:17 Cap comentari:\nDARRERES ACTES DEL CURS 2016-2017\nUs deixem les darreres actes del curs 2016-2017.\nActa núm.1 - 13 de setembre de 2016\nActa núm 2 - 25 d'octubre de 2016\nPublicat per AMPA IES ALT BERGUEDÀ a 8:45 Cap comentari:\nL'AMPA de l'INS l'Alt Berguedà a Facebook\nPer tal de millorar la comunicació amb la comunitat educativa del nostre institut hem obert un compte de Facebook.\nAquí, hi trobareu les novetats i dades d'interès: descomptes en llibres, ajuts per a sortides, actes de les reunions, convocatòries de reunions i assemblees, ...\nTambé, volem que sigui una eina d'intercanvi d'informació, on pugueu expressar les vostres opinions, suggeriments o queixes.\nNomés cal que feu un click al "M'agrada" al facebook de l'AMPA de l'INS l'Alt Berguedà , i estareu informats puntualment.\nPublicat per AMPA IES ALT BERGUEDÀ a 8:48 Cap comentari:\nActa núm. 4 CURS 2015/2016\nUs deixem la darrera acta per tal que pugueu consultar-la. Cliqueu aquí\nPublicat per AMPA IES ALT BERGUEDÀ a 4:45 Cap comentari:\nNous capítols de FAMÍLIES I ESCOLA\nCapitol 8 FAMÍLIES COMPROMESES\nCapítol 9 SEXISME\nCapítol 10 ESTUDI I RENDIMENT ESCOLAR\nCapítol 11 SENSIBILITAT I CARÀCTER EMOCIONAL\nCapítol 12 XARXES SOCIALS\nPublicat per AMPA IES ALT BERGUEDÀ a 0:00 Cap comentari:\nUna mala persona no arriba mai a ser un bon professional\nA La contra de La Vanguardia, Howard Gadner, neurocientífic, autor de la teoria de les intel·ligències múltiples, ens obsequia amb un bon article Una mala persona no arriba mai a ser un bon professional.\nSegons Gadner, aprendre és l'únic antídot eficient contra la vellesa. També assegura que és de beneits classificar els humans en llestos i ximples: tots som únics i inclassificables.\nPublicat per AMPA IES ALT BERGUEDÀ a 23:49 Cap comentari:


Manuel Borràs i Ferré - Viquipèdia\nservent de Déu Manuel Borràs\nParròquia de la Canonja, on fou batejat Borràs\n9 de setembre de 1880\n12 d'agost de 1936\nCos cremat, enterrat en lloc desconegut\nEn procés de beatificació; proclamat servent de Déu (1992)\nBisbe auxiliar de Tarragona\nManuel Borràs Ferré (La Canonja, Tarragonès, 9 de setembre de 1880 - Montblanc, 12 d'agost de 1936) fou un clergue espanyol, bisbe auxiliar de Tarragona i bisbe titular de Bísica (1934-1936), considerat màrtir per l'Església Catòlica Romana.\nVa ser un dels tretze bisbes assassinats pel bàndol republicà durant la Guerra Civil Espanyola.\nAls vint anys es va ordenar sacerdot i poc temps després se li va encarregar la notaria de la cúria eclesiàstica i del tribunal metropolità de Tarragona. Des de 1905 va ser sotsdirector diocesà de l'Apostolat de l'Oració i el 1910 va ser nomenat confessor del Seminari Pontifici. El 1914, en prendre possessió de la diòcesi de Solsona l'administrador apostòlic Francesc Vidal i Barraquer, va nomenar Borràs secretari de cambra i govern i poc després vicari general.\nEl 2 de juliol de 1934, el ja cardenal Vidal i Barraquer li va conferir la consagració episcopal, primer a la seu de Solsona i després a la tarragonina. La Santa Seu li va assignar la diòcesi titular de Bísica, a l'Àfrica.\nDesprés del fracàs de la revolta militar a Barcelona, Tarragona, a l'espera dels fets, va romandre fidel al govern del Front Popular. No obstant això, als pocs dies es va desencadenar una onada de crims, incendis, profanacions d'esglésies i assassinats de sacerdots, militars no addictes i civils de la dreta.\nEl 24 de juliol Manuel Borràs va ser detingut i traslladat a Montblanc on va coincidir amb el cardenal Vidal i Barraquer que havia estat detingut al Monestir de Poblet. Vidal i Barraquer va ser alliberat i traslladat a Barcelona d'on el van fer marxar cap a Itàlia, però li van impedir endur-se a Borràs, el qual va romandre empresonat per una mica més de dues setmanes, fins que va ser tret per comparèixer davant el tribunal de Tarragona, i va ser afusellat el 12 d'agost al coll de Lilla on anys més tard se li erigí un monument, el seu cadàver va ser cremat.\nEl seu procés de beatificació, juntament amb el de 146 eclesiàstics morts llavors a l'arxidiòcesi de Tarragona, s'incoà i el procés informatiu rebé el decret de validesa en 1992, continuant el seu curs. De moment, el reconeixement equival a la proclamació com a servent de Déu.\nRecensió de una biografia de Manuel Borràs (castellà)\nBreu biografia de Manuel Borràs\nVíctimes de la repressió religiosa (francès)\nObtingut de «http://ca.wikipedia.org/w/index.php?title=Manuel_Borràs_i_Ferré&oldid=9893738»\tCategories: La CanonjaArquebisbes de TarragonaBisbes catalansAssassinats polítics al bàndol republicà de la Guerra Civil EspanyolaServents de Déu catalans\tMenú de navegació\nDarrera modificació de la pàgina: 31 jul 2012 a les 15:11.


Dos motoristes moren en un accident provocat per un conductor begut, drogat i que ha fugit - Diari de Girona\nEren veïns de Lleida\nEl sinistre es va produir ahir a la nit a l'A-22 i l'infractor ha estat detingut per homicidi per imprudència greu\nLleida | 18·09·21 | 12:23 | Actualitzat a les 17:44\nEl tot terreny que ha provocat l'accident mortal a l'A-22 a Lleida Mossos d'Esquadra\nDos motoristes van morir ahir divendres a la nit en un accident de trànsit a Lleida provocat per un conductor begut, drogat i que ha fugit del llocs dels fets. L'avís del sinistre es va rebre a les 23.48 hores al quilòmetre 2 de l'A-22. Per causes que encara s'estan investigant, un tot terreny va col·lidir amb una motocicleta i aquesta va caure a terra. Com a conseqüència de l'accident, els dos ocupants de la moto van morir. Es tracta de J.L.B., un home de 41 anys, i d'M.M.F., una dona de 39, ambdós veïns de Lleida. Els Mossos d'Esquadra han detingut el conductor del tot terreny com a presumpte autor de dos homicidis per imprudència greu, conduir sota els efectes de l'alcohol i les drogues i omissió del deure de socors.\nEl conductor arrestat: 38 anys i veí de la capital del Segrià\nSegons ha detallat la policia catalana, l'arrestat té 38 anys i també és veí de la capital del Segrià. Els fets van tenir lloc ahir divendres sobre les 23.00 hores a l'autovia A-22 a Lleida. Una patrulla de mossos que feia tasques de seguretat ciutadana es trobava a una benzinera a l'N-240, situada paral·lela a l'A-22. Els agents van observar un vehicle circulant per l'autovia en sentit Lleida a molt baixa velocitat i que feia un soroll compatible amb una roda punxada. Ràpidament, els mossos van accedir a l'autovia per aturar el vehicle i ho van poder fer al Camí del Romànic. Els agents van observar que presentava un fort cop a la part davantera, li faltaven la matrícula i el para-xocs i tenia una roda punxada.\nEls mossos van comprovar que a l'interior només hi havia el conductor i que aquest presentava símptomes evidents d'anar sota els efectes d'alguna substància. Amb el suport d'una dotació de trànsit se li va fer les corresponents proves de detecció i va donar positiu en alcoholèmia amb una taxa de 0,83 mg\_/l, més de tres vegades la permesa. En la prova de drogues també va donar positiu de forma indiciària, a falta de fer els anàlisis al laboratori. Mentre els mossos feien gestions amb aquest individu, un conductor es va aturar al lloc i els va explicar que a l'autovia A-22, a prop d'allà, s'havia produït un accident.\nArran de la incidència, es van activar diverses patrulles dels Mossos d'Esquadra, tres dotacions dels Bombers de la Generalitat i tres ambulàncies i el servei de suport psicològic del Sistema d'Emergències Mèdiques (SEM). Amb aquestes dues noves víctimes, ja són 95 les persones que han mort en accident de trànsit enguany a la xarxa viària interurbana de Catalunya.


farmaciajoansans.com | Calendari de vacunacions 2020 - farmaciajoansans.com\nPer què es canvia el calendari?\nEl calendari de vacunacions es modifica per millorar-lo. D’aquesta manera s’amplia la protecció contra 3 tipus més de meningococ, a banda del tipus C que s’administrava fins ara. Aquesta nova vacunació no afecta, però, a l’administració de la vacuna contra el meningococ C (vacuna MC) als nadons de 4 i 12 mesos, que es manté.\nPer què s’ha introduït una nova vacuna?\nLa malaltia meningocòccica és una malaltia infecciosa greu causada per un bacteri anomenat meningococ. Se’n produeixen casos durant tot l’any, però de manera més freqüent durant els mesos d’hivern i primavera. Tot i que existeixen diversos serogrups, els causants de la malaltia majoritàriament són els serogrups A, B, C,W i Y.\nLa malaltia es transmet a través de les secrecions respiratòries o per contacte directe i perllongat amb una persona portadora. La infecció amb meningococ pot limitar-se a la nasofaringe sense produir símptomes (portadors asimptomàtics) o progressar i desenvolupar la malaltia, com ara meningitis, bacterièmia (presència de bacteris a la sang) o sèpsia (infecció generalitzada), entre d’altres.\nActualment, s’ha observat un increment de casos pels serogrups W i Y, majoritàriament en els joves.\nLa nova vacuna és gratuïta?\nSí. A partir de la incorporació al nou calendari, el cost de la vacuna serà assumit per la Generalitat de Catalunya.\nI és segura?\nLa vacuna és segura tot i que, com qualsevol altre fàrmac, pot produir reaccions adverses. Les més freqüents són les reaccions locals lleus, com dolor, envermelliment i enduriment de la pell en la zona on es fa la punxada.\nQui l’ha de rebre?\nEls alumnes de 6è de primària, als 11-12anys, a partir del curs escolar 2019-2020.\nNomés es vacunaran els adolescents d’11-12 anys?\nNo. Amb l’objectiu de controlar més ràpidament la malaltia també es vacunarà els adolescents i joves de 13 a 18 anys:\nAlumnes de 2n d’ESO, als 13-14 anys, durant 2 cursos (2019-2020 i 2020-2021) juntament amb la vacunació Td (que protegeix del tètanus i la diftèria).\nAdolescents i joves de 15-18 anys (nascuts entre 2002 i 2005), durant dos anys als centres de salut a partir del segon trimestre de 2020.\nQuan es vacunaran els adolescents que actualment cursen 1r d’ESO?\nEs vacunaran al curs vinent, 2020-2021, quan cursin 2n d’ESO.\nQuantes dosis s’han d’administrar?\nEls adolescents i joves que anteriorment es van vacunar contra el meningococ tipus C també han de rebre la nova vacuna?\nSí, la vacuna l’han de rebre tots els adolescents i joves d’11-12 anys, tal i com indica el nou calendari, i també els d’entre 13 i 18 anys (durant els dos anys de durada de la campanya de vacunació adreçada a aquest col·lectiu).\nSi la persona ha rebut anteriorment la vacuna MACWY, cal tornar a vacunar-la?\nSi es va vacunar abans dels 10 anys d’edat, haurà de rebre la vacuna a partir de 6è de primària.\nSi es va vacunar després de complir els 10 anys d’edat, no caldrà administrar-li cap dosi addicional.\nAquest és el calendari de vacunacions sistemàtiques actualitzat el 2020.\n2020calendari de vacunacionsvacunacionsvacunes


Palau dels Comtes de Centelles / Osona | Catalunya Medieval\nSituació: A Centelles, població de la comarca d’Osona (Barcelona).\nEstat: Tenint en compte la seva edat, exteriorment presenta un aspecte impecable.\nAltres noms: Palau Comtal\nEl trobarem a la Plaça Major nº 5, de Centelles.\nLocalització: N 41 47 51 E 02 13 10 – Altitud: 526 m.\nEdifici de grans dimensions amb planta quadrada, situat al centre històric del poble de Centelles. Consta de planta baixa i tres pisos i té un pati central. Als quatre angles superiors de l'edifici hi ha petites torres de guàrdia. La porta principal és un arc angular de tres costats a sobre del qual hi ha un escut d'armes sustentat per àngels. La resta d'obertures són allindades i es disposen simètricament formant un ritme regular; excepte les de la planta baixa, la resta d'obertures són balcons amb poc voladís.\nLa construcció d'aquesta casa senyorial, abans del 1530, va configurar la plaça nova. Es va refer després de la Guerra de Successió. L'estada dels comtes en el casal va ser molt temporal. L'any 1810, en la guerra de la Independència, la casa va ser molt maltractada i actualment té més aspecte d'una caserna que de residencia.”\nPalau Comtal – Diputació de Barcelona.\nCentelles - ruta dels rellotges de sol\nFotografies de Centelles:\nPublicat el 18 Octubre 2012 per Ricard\tdins de Osona amb l`etiqueta Barcelona, Bé Cultural d'Interès Nacional, Catalunya, Palaus .


L'atenció primària seguirà la vacunació a grans dependents i majors de 80 anys - Diari de Girona\nL'atenció primària seguirà la vacunació a grans dependents i majors de 80 anys\nReben la primera dosi el 39% dels farmacèutics; el 34% dels Mossos i el 74% dels professionals de presons\nacn. barcelona 16.02.2021 | 00:03\nL'atenció primària seguirà la vacunació a grans dependents i majors de 80 anys Diari de Girona\nEl secretari general de Salut, Marc Ramentol, va assenyalar ahir que aquesta setmana començaran a vacunar les persones que tenen una gran dependència i que viuen al seu domicili, així com als majors de 80 anys. Ramentol va destacar que aquesta fase és complexa ja que requereix traslladar-se al domicili, almenys en el cas de les persones amb una alta dependència.\nEl secretari general de Salut no va concretar com s'organitzarà la vacunació de la covid-19 en aquests dos col·lectius, perquè, segons va dir, seran els equips d'atenció primària (EAPs) els que decidiran quina és la «millor logística» per desplegar aquesta etapa.\nRamentol va destacar que els EAPs coneixen molt bé aquestes persones. «Els censos estan en mans ja dels respectius EAPs, que, un cop s'hagin organitzat, faran arribar la notificació per vacunar-se a la persona o a la seva família a través dels mitjans habituals», va explicar.\nPer desplegar la vacunació aquesta setmana, Salut compta amb 116.360 dosis, entre les 36.800 d'AstraZeneca, que van arribar a finals de la setmana passada, i les 79.560 de Pfizer, que va rebre ahir. Les 50.000 dosis que s'esperaven de Moderna es rebran en les properes setmanes, segons la informació que van rebre a última hora, va indicar Ramentol.\nSegueixen els serveis essencials\nD'altra banda, un 39% dels professionals de farmàcies han rebut la primera dosi de la vacuna de la covid-19 després que la setmana passada arranqués una nova etapa del pla d'immunització, que inclou treballadors dels serveis essencials i coincidint amb l'arribada del vaccí d'AstraZeneca. Han rebut la primera dosi un 34% de Mossos d'Esquadra i un 74% de professionals d'institucions penitenciàries. A més, el 79% de les persones que viuen a residències han completat la vacunació de la covid-19, és a dir, han rebut la segona dosi. Aquesta cobertura s'està traduint en una davallada de casos als centres geriàtrics i ha permès flexibilitzar les mesures, dissabte passat. El 57% dels professionals que treballen en centres sanitaris han rebut també la segona dosi.\nEl secretari general de Salut, Marc Ramentol, va assenyalar que aquesta setmana preveuen continuar vacunant els col·lectius essencials, és a dir, treballadors de farmàcies, membres dels cossos de seguretat i d'emergències i funcionaris de presons.


El «momentum» de Joe Biden | NacióDigital\nper Ferran Fernandez Pintó , Consultor de comunicació, 10 de març de 2020 a les 17:00 |\nS'han celebrat eleccions primàries en 18 estats dels 50 estats dels Estats Units, s'han escollit ja 1512 delegats sobre els 3979 que hi ha en joc, això és un 38% dels delegats, i per primer cop després del superdimarts de la setmana passada Joe Biden va per davant en aquestes primàries amb 664 delegats pels 573 de Bernie Sanders.\nAvui es celebren unes noves primàries en el camp dels Demòcrates. Si dimarts passat va ser el superdimarts amb catorze estats en joc, avui en són sis: Michigan, Washington, Missouri, Mississipi, Idaho i Dakota del Nord, amb un total de 352 delegats en disputa dels quals 125 són de Michigan, un estat clau pels demòcrates que hi van perdre ara fa quatre anys per un marge inferior a l'1% dels vots i que volen recuperar el novembre si volen tenir opcions de tornar a ocupar la Casa Blanca.\nJoe Biden guanyarà fàcilment si res es torça a darrera hora a Michigan, Missouri i Mississipi, i patirà per guanyar a Washington ja que les enquestes li donen només dos punts d'avantatge. Si li traiem el marge d'error que totes les enquestes tenen, podria haver-hi un empat tècnic o fins i tot perdre en l'estat on es va fundar l'Starbucks i on Microsoft hi té el seu quarter general.\nEn els dos estats més petits en disputa, Idaho i Dakota del Nord, que entre els dos sumen només 34 delegats en joc, no hi ha sondejos que puguin indicar-nos que pot acabar passant aquesta nit. Si bé es cert que Bernie Sanders va guanyar Hillary Clinton en les primàries de 2016, si avui hagués d'anar a una casa d’apostes apostaria per Biden pel momentum que està vivint.\nUna victòria que pot ser clau per Biden\nSi Joe Biden és el gran guanyador avui com a mínim en cinc dels sis estats, però sobretot guanyant clarament a Michigan, serà ja gairebé impossible frenar-lo perquè podrà allargar el seu momentum i arribar al superdimarts de la setmana vinent en quatre estats claus com Arizona, Florida, Illinois i Ohio, que entre tots quatre sumen 577 delegats, amb moltes opcions de guanyar-los tots. Si això passa, posaria gairebé impossible la nominació de Bernie Sanders.\nAmb deu dies, Joe Biden haurà passat d'estar mort políticament a ser el candidat amb més opcions per obtenir la nominació en el Partit Demòcrata. Com ja he comentat en articles anteriors en aquesta secció, Joe Biden era el gran favorit des que va anunciar la seva candidatura ara fa gairebé un any. Però unes desastroses intervencions públiques en mítings, entrevistes i en els debats previs al inici de les primàries i en els dies posteriors el van deixar quasi fora de la cursa.\nLes primàries del Sud de Carolina el van fer reviure, el van resucitar i de quina manera. Tres dies més tard, en el primer dels superdimarts, va guanyar nou del catorze estats en disputa aquell dia. I el més important és que tota l'ala moderada del partit mica en mica s'ha anat alineant amb ell i ha anat rebent tots els suports que necessitava: Pete Buttigieg, Amy Kloubucher, Mike Bloomberg, Beto O'Rourke, Kamela Harris i, ahir mateix Cory Booker. Tots ells aspirants fins fa uns dies o setmanes a la nominació, s'han sumat a la seva campanya per derrotar primer Bernie Sanders, que no compte amb el suport de gaires membres destacats del partit, i després, al novembre, Donald Trump.\nEl debat de les eleccions\nJoe Biden ha centrant la seva campanya, i dubto que canviï l'estrategia, en dir que es l'únic capaç de fer una gran coalició electoral aglutinant al seu entorn la majoria de gent del Partit Demòcrata, del votant centrat i de tots aquells americans que no suporten les formes de Donald Trump. Per tant, diu Biden, és l'únic amb verdaderes opcions de derrotar-lo. Pel contrari, Bernie Sanders seguirà amb la mateixa estrategia que fins ara, parlant de dotar els Estats Units d'una sanitat pública universal, de la gratuïtat de la universitat, i dient que és el candidat antiestablishment tal com va ser-ho Donald Trump pels republicans el 2016, i que tant bons resultats els va donar.\nPerò si els votants van a votar el 3 de novembre en les eleccions presidencials en funció de les polítiques que ha dut a terme Trump, el candidat republicà té moltes opcions de guanyar perquè l'economia americana, a dia d'avui, va bé. S'estan creant llocs de treball i hi ha una taxa d'atur de només el 3,5%. Si el debat de les eleccions es converteix en un referèndum sobre si agraden les formes de Trump o no, Trump pot perdre, i així ho perceben els Demòcrates. Per aquest motiu va per davant en les eleccions primàries Joe Biden, perquè va ser vicepresident amb Barack Obama, cau bé, té experiència de govern i, sobretot, perquè les seves polítiques no desperten tants recels com les de Sanders dins l’electorat mitjà i independent dels Estats Units.\nInternacional, EUA, Michael Bloomberg, Donald Trump, eleccions EUA 2020, caucus, superdimarts, Joe Biden, primàries demòcrates, Bernie Sanders


El atlas de las nubes | La Finestra Digital\nL’adaptació de “El atlas de las nubes” de David Mitchell era tot un repte per a qui s’atrevís a portar-la a la pantalla. La novel·la de Mitchell reuneix les històries de sis personatges en moments temporals diferents, connectades per petits detalls i per un tema de fons de certa transcendència. Els germans Andy i Lana Wachowski i Tom Twyker van ser els tres valents que es van enamorar d’aquesta elegant novel·la i, si bé és cert que el resultat no és del tot rodó, és un producte molt ben fet, emocionant i, perquè no dir-ho, inspirador.\n“El atlas de las nubes” ens porta de viatge pel temps i l’espai. Sis protagonistes viuen unes vides que resulten més rellevants pel futur del que podrien imaginar. Les sis històries que ens presenta la pel·lícula són les següents: un viatge per la Polinèsia a bord d’un galió en el segle XIX; a l’Europa dels anys 30 un jove ajuda a un músic malalt a seguir composant; a la Califòrnia dels anys 70 una periodista intenta descobrir la conspiració d’una important empresa; ambientada en l’actualitat tenim la història d’un editor que, per escapar d’uns deutes, acabarà en un lloc més terrorífic; el futur ultra-tecnificat és l’escenari d’una història de lluita de classes i d’alliberament; per últim, una illa en un futur post-apocalíptic on dues persones ben diferents han de treballar unides per sobreviure.\nTotes les històries de “El atlas de las nubes” estan connectades mitjançant petits detalls que cal descobrir a mesura que avança el metratge. Les històries es gaudeixen de manera independent, unes més que les altres, però totes mantenen un discurs comú. El tapis que dibuixa la pel·lícula ens parla del poder del amor, dels petits gestos que poden tenir importants conseqüències i de les decisions individuals que s’enfronten a l’afany d’acumular poder i riquesa que es va succeint a la història de la humanitat. La pel·lícula reflecteix aquesta idea unint històries de poca transcendència, gairebé petites anècdotes, a narracions que suposen el germen del canvi per la situació social. I, encara que ja hem dit que no totes les històries són iguals d’interessants o tenen la mateixa presència en pantalla, totes tenen algun punt que et permet pensar i mantenen un ritme bastant decent.\nLes principals virtuts de la pel·lícula estan en el muntatge, els efectes i les actuacions. L’adaptació del llibre de David Mitchell no era fàcil i els directors han sabut trobar una manera força correcta de fer-ho, destacant les connexions de les històries a partir d’una planificació i un muntatge elegants que les creua sense resultar incomprensible. La posada en escena, les escenes d’acció i els efectes de maquillatge ajuden a crear una potent faula visual, molt atractiva, que us atraparà per la bellesa de les imatges. A més, els actors principals estan presents, d’una manera o una altra, en totes les històries, i fan un treball molt complet a l’hora de donar vida a uns personatges carismàtics amb els quals és fàcil identificar-se. Per arrodonir-ho, l’excel·lent banda sonora de Reinhold Heil, Johnny Klimek i Tom Tykwer ens ajuda a introduir-nos en aquest món de somni.\nEl gran problema de “El atlas de las nubes” és la durada. El llibre és una gran novel·la però per la versió cinematogràfica es podria haver retallat una mica el contingut de les històries sense perdre significat. No obstant, el treball dels Wachowski i de Twyker és enorme a l’hora de recrear les històries, d’unir-les de manera efectiva i gens confusa i de fer-nos pensar una mica sobre el nostre destí i la nostra capacitat per canviar-lo. Tot i que ha rebut crítiques excessivament dures, es tracta d’una producció inspiradora que no us deixarà indiferents.\nBen WhishawHalle BerryJim BroadbentJim SturgessTom Hanks


La casualitat ha volgut que el rival de Copa del Rei del FC Barcelona sigui també el proper rival en Lliga. El Llevant de Paco López està realitzant un gran inici de competició, situant-se a la part alta de la classificació. De fet, el conjunt llevantí pot presumir d’una dada optimista en aquest inici de lliga, i és que actualment és el segon equip amb més minuts amb avantatge al marcador de la Lliga, només superat pel FC Barcelona.\nEn efecte, el conjunt granota acumula 480 minuts anant per davant en el marcador, mentre que el FC Barcelona en duu 535 en els quinze partits disputats fins ara. Darrere tenen conjunts com el Reial Madrid, tercer amb 444 minuts, Celta, quart amb 440 minuts o el Sevilla, que es situa cinquè amb 433 minuts. A la cua, Vila-real, amb tant sols 165 minuts per davant en el marcador o Osca, amb 189 minuts.\nSens dubte, el partit de diumenge pot fer que un dels dos equips sumi encara més minuts en el rànquing, una motivació més per no perdre’s un duel entre dos equips que arriben amb bona dinàmica. I ja no només de cara al rànquing, sinó que el FC Barcelona buscarà una victòria que li permeti mantenir el liderat, mentre que el Llevant buscarà el triomf per escalar posicions a les posicions capdavanteres de la classificació.


El Localitza’t 2016 s’apropa! | El Portal de les entitats de Terrassa\nEl Localitza’t 2016 s’apropa!\nEntrada compartida per ESPLAIS CATALANS – ESPLAC\nEl 21 de maig el sector Barcelona celebra el dia D, el dia del Localitza’t, per reivindicar locals dignes per esplais i caus a la ciutat\nL’objectiu del projecte Localitza’t és donar suport als esplais que no tenen un local digne, entenent això com entitats sense local o obligades a pagar lloguers elevats. També té el propòsit de donar visibilitat a la tasca dels esplais, aconseguint el reconeixement social d’aquestes entitats d’educació no formal.\nActualment, el projecte treballa a partir d’una comissió formada per membres de diversos esplais de Barcelona.\nEnguany,a programació del dia del Localitza’t serà la següent:\n13:30h: quedem per dinar a la Glorieta de la transsexual Sònia (parc de la Cuitadella).\n15:30h: per grups d’edat, podrem participar d’activitats per treballar el tema de local i ús d’espai públic. Per a joves i famílies, hi haurà un debat sobre la temàtica!\n17:30h: lectura del Manifest davant el Parlament i manifestació fins Arc de Triomf\n18:00h: acció final davant Arc de triomf\nAquells esplais de Barcelona que vinguin, ja podeu indicar els infants, joves, monis i famílies que participaran aquest dia de les activitats a través de l’EsplacNet.\nA partir d’avui, us convidem a fer servir els hastags #localitzat i #diaD a través de les xarxes socials per donar suport, que ensenyeu els vostres locals indignes, compartim el cartell de la jornada i promovem la participació de l’esplai físicament o virtualment al Localitza’t!\nSuport 5 maig 2016 19 maig 2016 Notícies de les entitats\n← Trànsit de mercuri 2016\nSopar Solidari Oncolliga →


La Plataforma per la Llengua presenta "Amb el català fem pinya" · Tribuna.cat\nDimarts, 26 de juliol del 2016 | 12:22\nEs tracta de testimonis de diferents municipis del domini lingüístic català i en què es posa de relleu el rol primordial que les associacions poden exercir com a espais informals d'aprenentatge de la llengua catalana i d'arrelament al país.\nEls protagonistes de Amb el català, fem pinya! expliquen com, gràcies a les associacions i entitats, han trobat espais que poden suplir determinades barreres amb què es troben sovint els aprenents (o potencials aprenents) de català a l'hora d'apropar-se a la llengua catalana o de posar-la en pràctica (barreres com l'hàbit de canviar de llengua dels catalanoparlants, la por de parlar malament la llengua, viure en un entorn fortament castellanitzat, etc.).\nCada relat s'ha traduït a les llengües primeres dels entrevistats, de manera que la lectura general ofereix un tast de la diversitat lingüística que forma part del nostre país. En algun cas, es tracta d'una llengua oral o col·loquial, per la qual cosa, tractant-se d'una publicació escrita, hem optat per traduir el relat a la primera llengua escrita formal de l'entrevistat. A banda del català, el llibre inclou 7 llengües més, que són l'àrab, el romanès, l'anglès, el wòlof, el mandika, el francès i el castellà.\nFer de la llengua catalana l'eix vertebrador i el punt de trobada de la diversitat cultural i lingüística de la nostra societat és un dels objectius principals que la Plataforma per la Llengua treballa des de l'àmbit de l'arrelament lingüístic i cohesió social. La presentació d'aquest llibre s'ha fet al Centre Excursionista de Terrassa, amb la participació d'alguns dels testimonis.


Científics de diverses universitats espanyoles descobreixen una nova espècie de roure d'alta muntanya | Consumer\nCientífics de diverses universitats espanyoles descobreixen una nova espècie de roure d’alta muntanya\nDurant anys es va creure que el "Quercus orocantábrica" o roure cantàbric era una barreja genètica de dues espècies\nFins a 20 metres d’altura arriba a aconseguir el “Quercus orocantábrica” o roure cantàbric, una nova espècie de roure descoberta per investigadors de les universitats de León, Oviedo i la Complutense de Madrid, que confirma novament les teories de Charles Darwin sobre l’evolució natural. Durant dues dècades, Salvador Rivas-Martínez, de la Universitat Complutense; Tomás Díaz, de la d’Oviedo, i Ángel Penes i Félix Llamas, de la de León, han investigat el que semblava ser només l’híbrid d’altres dues espècies, el “Quercus robur” o carbayu comú i el “Quercus petraea” o roure albar. Els primers exemplars que es van documentar, en altituds gairebé sempre superiors als 1.800 metres, presentaven característiques a mig camí entre tots dos progenitors, però el seu interès botànic no passava del d’altres rareses, hibridacions vegetals que originen individus únics que són incapaços de reproduir-se i, per tant, no passen de la primera generació.\nAixí, durant molts anys, el roure cantàbric semblava ser una barreja genètica de dues espècies. Fins i tot se li va arribar a batejar com “Quercus rosacea” o roure rosat. Però en els alts cims va sorgir la sorpresa. Els botànics analitzaven periòdicament els híbrids que havien anat localitzant, sempre en zones en les quals el carbayu comú i el roure albar compartien hàbitat, però en les seves campanyes de recollida de mostres es van trobar amb alguns fenòmens peculiars: en determinats paratges de la reserva natural de Muniellos, a diverses muntanyes d’Orense i en els massissos muntanyencs de Sanabria, a Zamora, van localitzar poblacions molt considerables de roure cantàbric. I sense contacte proper amb boscos de carbayu comú o de roure albar. El fenomen era, en veritat, estrany, perquè la impossibilitat de reproduir-se que se li atribuïa al roure cantàbric no casava bé amb la llunyania de les poblacions dels seus suposats progenitors, tant actuals com documentades en el passat. D’aquesta manera, els científics van començar a considerar la possibilitat que el roure cantàbric no fos només un híbrid, sinó que aquest hagués experimentat una mutació genètica que li permetés reproduir-se.\nDe nou van començar les recerques, amb importants dificultats afegides. Una era que en zones en les quals se sabia positivament que els arbres estudiats eren híbrids, van començar a aparèixer mostres dels exemplars que finalment confirmarien l’existència d’una nova varietat. Una altra dificultat era que durant molt temps el nero fet de tornar als exemplars marcats sense comptar amb l’actual GPS suposava greus quebraderos de cap.\nAmb tot, després d’estudiar al voltant de 5.000 exemplars diferents, es van trobar en molts d’ells gles amb embrió i grans de pol·len amb capacitat de fecundació, per la qual cosa es va poder descriure el “Quercus orocantabrica” com una nova línia genètica independent ja dels seus ancestres.\nCantàbric montaña-ca roure


Un lluït pregó infantil teatralitzat dona el tret de sortida a la Festa de la Llum 2022 | es.ServeisTIC.net\nUn lluït pregó infantil teatralitzat dona el tret de sortida a la Festa de la Llum 2022\nEstás aquí: es.ServeisTIC.net > Blog > Empresa y emprendeduría > Un lluït pregó infantil teatralitzat dona el tret de sortida a la Festa de la Llum 2022\nLa Festa de la Llum ha arrencat aquest matí amb el pregó infantil al Saló de Sessions de l’Ajuntament de Manresa. En aquesta edició, el pregó ha consistit en una representació teatralitzada sobre el Misteri de la Llum i la construcció de la Séquia, a càrrec per l’alumnat de 6è de primària de l’Escola Vedruna Manresa.\nEl pregó infantil ha donat el tret de sortida als actes de la Festa de la Llum 2022, en un acte que ha recuperat el seu caràcter presencial tradicional després que l’any passat es fes de forma limitada a causa de les restriccions de la pandèmia sanitària. En aquesta edició, el pregó infantil ha consistit en una lluïda representació teatralitzada a càrrec de l’alumnat de 6è de l’Escola Vedruna Manresa que ha rememorat els fets i els protagonistes principals del Misteri de la Llum i la construcció de la Séquia al segle XIV.\nL’acte, que s’ha pogut seguir on-line a través de la pàgina web municipal, l’ha obert l’alcalde de Manresa, Marc Aloy Guàrdia, qui ha donat pas a la intervenció de Georgina Mercadal Viñas, en representació del Casal Cultural Dansaires Manresans, entitat administradora de la Festa de la Llum d’enguany.\nMercadal ha mostrat la satisfacció per participar en l’organització dels actes d’enguany i ha recordat als assistents que el Casal Cultural Dansaires Manresans “compta amb molts nens i nenes com vosaltres”. També ha recordat alguns dels actes de la programació que tindran lloc aquests dies adreçats especialment al públic més jove i familiar com són un l’Escape Room “El tresor de Lluís de Peguera”, a la plaça Sant Domènec, o l’espectacle “Una carretada de contes”, a la plaça Europa.\nA continuació, l’alumnat de l’Escola Vedruna ha iniciat la representació de l’obra de teatre, en sis actes, per recordar les dificultats dels Manresa al segle XIV i la construcció de la Séquia, un canal que, per als manresans i manresanes, és un símbol de la capacitat d’un poble per vèncer l’adversitat, ja sigui en forma de sequera, d’una orografia complexa o de la intransigència d’un bisbe.\nEls joves actors i actrius, caracteritzats amb vestits d’època, han mostrat una excel·lent preparació dels textos que han realitzat de forma memoritzada, aconseguint una forta ovació del públic assistent al final de la representació.\nAlcalde Aloy: “Un pregó fresc, divertit i original”\nEn terminar el pregó, l’alcalde Marc Aloy ha fet entrega d’un obsequi –la reproducció de l’escultura La Ben Plantada, de Josep Clarà- a la directora de l’escola Vedruna, Carme Colomer Esquirol, i dos representants de l’alumnat, Eulàlia Jou Sobrevias i Isona Fernández i Vilardell.\nTot seguit, al parlament de cloenda, l’alcalde de Manresa, Marc Aloy Guàrdia, s’ha mostrat “content de poder celebrar aquest pregó presencialment, després de l’any passat, a causa de la pandèmia, l’haguéssin de fer molt poques persones en aquesta sala”. L’alcalde ha felicitat l’alumnat “pel vostre esplèndid pregó. Ha estat un pregó fresc, divertit i original, molt entretingut, i també amb un bon missatge”. Per valorar el gran treball dels joves actors i actrius, Aloy ha fet esment al gran premi aconseguit ahir a la Berninale per a la directora de cinema Carla Simon per la pel·lícula “Alcarràs”, rodada en català i interpretada per actors i actrius no professionals.\nL’alcalde ha valorat també el fet que per explicar la construcció de la Séquia i, encara que són d’èpoques diferents, “heu fet una picada d’ullet per introduir en la representació la figura de Sant Ignasi de Loiola, en aquest any 2022 tan especial que hem començat a commemorar”.\nFinalment, Aloy ha manifestat que “des de l’Ajuntament ens sembla que és molt positiu que vosaltres, els més joves, aprengueu i difongueu la història de la ciutat. I de passada entengueu i escampeu aquests valors, aquest missatge que ens transmet la història de la Séquia.”\nCom és tradicional, l’acte ha finalitzat amb el Cant els Goigs de la Misteriosa Llum, amb Ignasi Claret Pich al teclat i Carme Colomer Esquirol, en la direcció musical, que ha cantat l’alumnat i el públic assistent.\nPosteriorment, a la Sala de Columnes, dos alumnes de l’escola Vedruna Manresa -Carla Canyellas Ramos i Pablo Muñoz Labandeira-, en representació dels seus i les seves companyes, han signat en el Llibre d’Honor de l’Ajuntament.\nA l’acte hi ha assistit membres de la Corporació Municipal, de l’Escola Vedruna, del Casal Cultural Dansaires Manresans i de l’Associació Misteriosa Llum.\nEtiquetado en:dona Festa infantil lluït Llum Pregó sortida teatralitzat tret\nStaff 17 de febrero de 2022 17 de febrero de 2022 Empresa y emprendeduría\n← YouTube Rolls Out New Metadata For Educational Videos\nGoogle Ads Announces Top 3 Priorities for 2022 →\nEl Ayuntamiento de Manresa inyecta cerca de 800.000 euros para cambiar el terreno de juego de tres campos de fútbol municipales\nEl gobierno del Ayuntamiento de Manresa propondrá establecer un recargo del 50% de la cuota del IBI para las viviendas desocupadas de manera permanente\nEl domingo se inaugura el nuevo césped artificial del Estadio del Congost


Cap de setmana d’esdeveniments esportius a Formentera - Formentera Avui\nInicio Actualidad Cap de setmana d’esdeveniments esportius a Formentera\nEntre dissabte i diumenge es portaran a terme la FART, ciclisme en ruta i Campionat Balear de Trial. El desenvolupament d'aquestes activitats esportives provocaran talls en les carreteres de l'illa.\nEl cap de setmana es presenta carregat de propostes esportives a l’illa. Dissabte, 25 de març, se celebra la VI edició de la Formentera All Round Trail que comptarà amb més de 400 participants. La Formentera All Round Trail és una cursa de 72,5 quilòmetres que recorre la costa de Formentera amb sortida al port de la Savina a les 8 del matí. Conjuntament se celebra la Half Round Formentera Trail de 41 quilòmetres, amb sortida des dels Arenals a les 11.30, i el Tros de Fart de 21 quilòmetres, amb sortida des d’Es Caló 13.00 hores. Les tres competicions arriben al port de la Savina. El temps límit de la durada de la prova són de 13, 9, i 4 hores respectivament. Elitechip amb el Consell insular de Formentera són els organitzadors de la competició que té 5 punts d’avituallament.\nEls esportistes es poden inscriure a la plana web www.elitechip.net. El divendres 24 de març entre les 17.00 i les 21.00 hores els participants podran recollir el seu dorsal a la carpa habilitada a la Savina. El dissabte al matí a partir de les 8.00 hores l’organització també entregarà els dorsals pels participants de les dues curses més curtes, i posteriorment desplaçarà a tots els participants cap a la sortida dels Arenals (Half Round) i Es Caló (Tros de FART).\nDes del Consell Insular han agraït la implicació d’institucions com Autoritat Portuària i Demarcació de Costes i l’àrea de Medi Ambient del Govern Balear per fer possible una nova edició d’aquesta cursa que «any rere any es consolida». Per portar a terme tot el dispositiu de seguretat, es coordinaran els cossos de Policia Local, Guàrdia Civil, Protecció Civil i el voluntariat en general.\nAquesta és una prova organitzada pel Grup Esportiu Espalmador i el Consell de Formentera. Hi haurà talls de circulació del trànsit durant la prova, per la qual cosa el conseller d’Esports, Jordi Vidal, ha demanat que «es respectin les indicacions de la Guàrdia civil de Transit, Protecció Civil i voluntariat de la carrera per assegurar la seguretat dels participants».\nArtículo anteriorAKAWonder, se corona en el Major de Austin\nArtículo siguienteEl Govern estima que el futur CEIP de Sant Ferran serà una realitat en 2018


Clatellot de Piqué a l'Alcalde de Madrid per Messi - XCatalunya.cat\nClatellot de Piqué a l’Alcalde de Madrid per Messi\nGerard Piqué posa a lloc l’alcalde de Madrid durant una trobada a la capital\nEl jugador del FC Barcelona Gerard Piqué va viatjar fins la capital d’Espanya on es va trobar amb l’ alcalde de Madrid, José Luis Martínez Almeida, la presidenta regional Isabel Díaz Ayuso i altres personalitats.\nVa ser amb motiu de la Copa Davis de tennis. La competició l’organitza Piqué a través de la seva empresa Kosmos i l’any passat no es va poder disputar per culpa del coronavirus. Ara, tornarà a disputar-se a Madrid i també a Innsbruck (Àustria) i Torí (Itàlia).\nPer trencar el gel i la fredor protocol·lària, el defensa del Barça va fer bromes amb l’ alcalde de Madrid, que és un seguidor reconegut de l’Atlético de Madrid. “El camí més curt per ser campió de Lliga és fer-se un Suárez”, va afirmar.\nEl central blaugrana va contestar amb elegància i també amb humor. “Felicito l’alcalde per guanyar la Lliga, i crec que res més, el tema de Leo serà que no”. I després va afegir. “Amb Luis Suárez vau fer un gran fitxatge, ja ho sabíem”, deixant clar al seguidor matalasser que no s’enduran l’astre argentí al Wanda.\nLa temporada del FC Barcelona no ha estat bona però podria haver estat molt pitjor. El conjunt blaugrana ha guanyat la Copa del Rei però no ha pogut aconseguir la Lliga ni la Champions League. Un final de temporada nefast ha fet que sigui l’equip de Simeone qui s’endugui aquest trofeu.\nFalta molta feina per fer i cal una renovació important de la plantilla. El nou president Joan Laporta liderarà aquest canvi, un canvi en el què no està clar el paper que tindrà Piqué, que darrerament ha baixat el seu rendiment i les seves actuacions no han estat com s’esperaven.\nTags: Alcalde de Madrid, Piqué\n2 pensamientos sobre “Clatellot de Piqué a l’Alcalde de Madrid per Messi”\nRetroenllaç: Les rectificacions del Ministerio de Sanidad: Així és la nova normativa - XCatalunya.cat\nRetroenllaç: La Comunidad de Madrid s'encara amb Catalunya per l'efecte capitalitat - XCatalunya.cat


Arañando el aire: Le Pen i Associats: una unió dèbil i arraconada\nLa recent adhesió de Romania i Bulgària a la Unió Europea ha aportat els diputats suficients per constituir un grup d’extrema dreta al Parlament. No obstant, només representen un 2.5% de l’hemicicle. La triomfant adhesió de Bulgària i Romania ha portat més del que esperaven.\nNo és il·legal, ni abusiu, ni deshonest. Només són matemàtiques: l'adhesió de 5 diputats romanesos i 1 búlgar va permetre que el passat 15 de gener es constituís el grup Identitat, Tradició i Sobirania (ITS). Si des de 1994 el reducte extremista liderat pel fancès Jean Marie Le Pen s’havia hagut de resignar a un paper pràcticament simbòlic a l’hemicicle, ara han pogut arribar al nombre mínim de 20 diputats procedents de 6 països diferents per a la conformació d’un grup polític europeu. Hauran de ser considerats com una força més, però ningú està disposat a jugar amb els dolents del pati.\nQui hi ha realment darrere l’ITS?\nSi bé es cert que ha calgut la incorporació dels dos països de l’est per configurar el grup, no seria just acusar Romania i Bulgària d’haver fet tremolar la balança política europea cap a la dreta. De fet, per conformar l’ITS només ha calgut 1 diputat búlgar i 5 romanesos dels 53 diputats nouvinguts que s’incorporaven; la resta s’ha distribuït entre el Partit Socialista Europeu (18 diputats nous), el grup liberal (16) i el Partit Popular Europeu (13).\nI és que el nucli dur de la dreta europea prové del propi cor de la Unió: concretament, set membres pertanyen al Front Nacional de França. Serà precisament un membre d’aquest partit francès qui lideri l’ITS: Bruno Gollnisch, que té pendent una trobada amb la justícia francesa per estar acusat d’haver negat l’Holocaust. Le Pen i la seva filla Marine també en formen part. L’extrema dreta austríaca aporta l’ideòleg del grup, Andreas Moelzer; el partit ultradretà belga Vlaams Belang participa amb 3 membres, i també hi són presents 2 diputats italians, un d’ells la neta del Duce, Alessandra Mussolini. El britànic Ashley Mote, expulsat del partit dels euroescèptics, completa el quadre.\nUnits per la necessitat de defensar-se\nAlguns diuen que es tracta d’un matrimoni de conveniència. Per agrupar-se en una sola entitat, cal demostrar que es comparteixen un seguit d’ideologies i polítiques més enllà dels interessos nacionals. De fet, molts dels que ara formen part de l’ITS es van oposar frontalment a l’entrada de Romania a la UE per por a un allau migratori, i Frank Vanhecke, president del Vlaams Belang, ha reconegut que el seu partit no vol assumir la responsabilitat del que decideixin altres, però associar-se era l’única manera de no ser “discriminat” pels altres europarlamentaris. Ara diuen compartir la voluntat de recuperar i mantenir la “tradició” (especialment la família entesa segons els valors cristians) i la lluita per defensar les identitats i sobiranies nacionals. ¿Us grinyola? I tant. Com es podran avenir aquestes idees amb l’esperit supranacional i comunitari de la Unió és quelcom que encara està per veure. No volen ni sentir parlar de la Constitució Europea, que Angela Merkel té previst rellançar durant la seva presidència de la Unió, i òbviament Turquia tampoc entra a la seva idea d’Europa.\nQuè poden fer ara?\nJa tenen força política, bé. I ara, què? Per començar, tindran els mateixos drets que la resta de partits del parlament en quant a temps d’intervenció a l’hemicicle, així que guanyaran visibilitat (potser són prou radicals i amb una mica de sort aconsegueixen que sentim parlar més de la UE, qui sap). A més, podran presentar esmenes i disposar de funcionaris, i... també començaran a omplir-se les butxaques: calculen que rebran un 30% més que fins ara, pels volts d’1 milió d’euros extres. Més enllà d’això, si tenim en consideració que aquests 20 diputats representen un 2’5% sobre el total de 785 que actualment conformen el Parlament, i que la resta de grups han decidit bloquejar-los sempre que estigui a les seves mans, no cal patir perquè la política europea es radicalitzi.\nUn partit provisional?\nEls nous diputats vinguts de Romania pertanyen al Partit Gran Romania i són coneguts pel seu antisemitisme. Però han entrat a l’europarlament en una representació proporcional provisional dels seus parlaments nacionals: tots dos països han de convocar eleccions aquest any perquè el poble els esculli directament. El professor Francesc Veiga, expert en Romania i Europa Oriental, creu que encara és d’hora per saber si els ciutadans es decantaran pel vot nacionalista: “Ara per ara els romanesos estan convençuts que necessiten Europa, creuen que els ajudarà, i no votarien algú que vulgui destruir l’esperit europeu. Però si no reben de la UE el que ells creuen, el desengany els podria portar a un vot més nacionalista perquè defensi amb més força els seus interessos en aquest tira i arronsa que és la negociació a Brussel·les”.\nL’eslògan proposat per l’ITS, que representa més de 27 milions de votants a la UE, és “Patriotes del món, uniu-vos”. La pregunta en aquest cas és, ¿units en contra de qui?.\nCites sobre l'ITS\n"Faig una crida a tots els patriotes, sobiranistes i veritables republicans perquè recolzin la meva candidatura per oposar-me a la tecnocràtica Europa de Brussel·les i crear una veritable força popular que defensi la independència nacional i s’oposi a la globalització'\nJean-Marie Le Pen, líder del Front Nacional francès i membre d’ITS\n'Cal combatre’ls políticament, i cal fer que la gent no els voti a les eleccions. Els Verds mantindrem una actitud d’absolut rebuig davant tot el que facin a l’Eurocambra'\nMonica Frassoni, presidenta del grups de Els Verds al parlament europeu\n'Em sembla una hipocresia política que perquè l’extrema dreta reuneixi el número necessari per formar un grup es digui que s’han d’elevar els requisits per tal que no ho faci... Això és canviar les regles a meitat de la cursa, i els demòcrates no fem aquestes coses'\nIñigo Méndez de Vigo, eurodiputat del Partit Popular espanyol\n'Al meu país hi ha desenes de milers de gitanes molt més maques que la seva senyoria. De fet, si estàs al lloc i a la hora adequats fins i tot en pots comprar una, de dotze o tretze anys, perquè sigui la teva dona. Les millors són molt cares, fins a cinc mil euros per cap'\nDimitiar Stoyanov, del partit búlgar Ataka i membre d’ITS, sobre la designació de la zíngara Lívia Járóka com eurodiputada de l’any.\nJudith Argila. Publicat a Cafe Babel, 12.2.2007\nLisez vous cet article en français\nLesen Sie die artikle auf Deutch\nOtros links relacionados (pirateos varios):\nAndaba dándole vueltas Judith sobre las 12:13


Beatriz Colomina: “Cal construir una ciutat híbrida, entre el real i el virtual” | CONGRÉS D'ARQUITECTURA 2016\nLa darrera conferència de l'acte de cloenda del Congrés d'Arquitectura va ser la de Beatriz Colomina, arquitecta, professora d'Història i Teoria de l'Arquitectura i Directora del Programa d'Estudis de Postgrau de l'Escola d'Arquitectura de la Universitat de Princeton, EUA.\nColomina va destacar que amb la industrialització es va separar el lloc del treball –la fàbrica o l'oficina– del de l'habitatge. Aquest és el tipus de ciutat en la qual vivim encara. Però amb l'arribada dels mòbils, la idea d'un horari de 9 a 17h ja és cosa del passat. Ara estàs disponible les 24 hores, vivim en el '24/7'. Colomina va explicar que el 'Wall Street Journal' va anunciar que el 80% dels joves professionals a Nova York treballaven habitualment des de casa. "L'era postindustrial retorna el treball a la casa, i en particular, al llit", explica l'arquitecta. "El capitalisme representa la fi de la possibilitat de dormir. Colonitza cada minut de les nostres vides perquè produïm i consumim", explica. Això transforma l'arquitectura perquè definitivament canvia la temporalitat i l'espai. Viurem en un continu, "que és una altra forma d'explotació".\nQuina forma té aquesta presó en la qual deixen de diferenciar-se la nit i el dia, el treball i l'oci? El llit s'ha convertit a l'espai de treball. D'alguna manera Hugh Hefner, el patró de 'Playboy', es va anticipar, explica Colomina. El magnat gairebé no ha abandonat el seu llit rodó des de 1960, quan es va instal·lar en la Mansió Playboy de Chicago i "la va convertir en l'epicentre d'un imperi global que ha dirigit en pijama i batí de seda".\nUna lògica perversa. Per entendre-la, Colomina explica el funcionament de l'aplicació mòbil 'snapchat', una xarxa social en la qual l'arxiu desapareix del dispositiu del destinatari entre un i 10 segons després. O que un nen de 5 anys sigui capaç de dissenyar el seu propi avatar i dissenyar la seva pàgina en Facebook. Tots ens anem a construir a nosaltres mateixos en aquest espai. Existirem com a persones físiques, però també en els nostres avatars, en el que voldríem ser. "Tothom és el curador comissari de les teves imatges a la xarxa", diu.\n"No hi ha marxa enrere", va sentenciar Colomina. Ens enfrontem a una situació que pot significar el final del treball tal com ho enteníem per a molta gent. Però també el final de l'arquitectura com l'enteníem fins ara. Ha aparegut l'espai digital, i "cal construir una ciutat híbrida, entre el real i el virtual".\nPer al nou món de les xarxes socials també és important saber què es construeix, i "quant 'instagramable' és un edifici, quantes piulades tindrà a Twitter o likes a Facebook?" Per Colomina, "la responsabilitat dels arquitectes és entendre aquests nous mitjans digitals i el seu poder. Ara ja ningú vol sortir a la revista Times". Les xarxes socials estan redefinint els espais, la línia entre el privat i el públic es desdibuixa. I tot es converteix en Big data.\nPodeu veure l'enregistrament de la ponència de Beatriz Colomina aquí.


Presuntas irregularidades en la gestión La Fundació Orfeó Català-Palau de la Música | Ciutadans, Federación de Tarragona\n« 1,8 millones de euros nos gastamos en promoción del idioma.\nL’Ajuntament de Tarragona incompleix les ordenances »\nPresuntas irregularidades en la gestión La Fundació Orfeó Català-Palau de la Música\njulio 23, 2009 por C's Federación de Tarragona\nDiversos agents dels Mossos d’Esquadra han iniciat aquest dijous al matí un registre al Palau de la Música de Barcelona en busca de proves sobre presumptes irregularitats en la gestió de la seva fundació. L’escorcoll arriba després de que la Fiscalia d’Afers Econòmics presentés una querella contra la Fundació Orfeó Català-Palau de la Música per anomalies en la seva gestió. El titular del Jutjat d’Instrucció número 30 de Barcelona ha admès a tràmit la querella, ha decretat el secret de sumari sobre les actuacions i ha emès una ordre d’entrada i registre per recollir proves.\nEl registre de la seu de la Fundació ha començat pels volts de les deu del matí per ordre del jutge Juli Solaz, que investiga el presumpte desviament de dos milions d’euros durant el 2003 i principis del 2004. Només la presència de dos agents a la porta i dels periodistes revelaven l’operació, que no ha impedit als turistes visitar el Palau de la Música.\nL’Àrea d’Afers Econòmics de la Fiscalia de Barcelona va presentar fa aproximadament un mes la querella per apropiació indeguda i falsedat contra el president del patronat, l’empresari Félix Millet Tusell, Creu de Sant Jordi el 1999, i al menys tres responsables i directius de la Fundació més.\nL’Agència Tributària va descobrir que en aquella època es van retirar en bitllets de 500 euros diverses quantitats de diners, de fins a 300.000 euros. Els funcionaris d’Hisenda van demanar justificants sobre aquestes pràctiques i els responsables van remetre documentació que podria ser falsa i resultava sospitosa, com factures d’obres que haurien estat executades al Palau per empreses sense mitjans per fer-les.\nDavant les sospites de que els responsables de l’entitat podien estar cometent algun delicte, l’Agència Tributària va informar del cas a la Fiscalia a finals de l’any passat, i aquesta va descobrir l’existència de comptes corrents que no apareixien a la comptabilitat oficial, moviments sospitosos entre diferents comptes i nombroses retirades de diners en bitllets de 500 euros.\nLa Fundació Orfeó Català-Palau de la Música va ser creada el 1990 i està integrada per persones físiques, unes 200 empreses i entitats interessades en la promoció de la música. De fet, el seu objectiu és proporcionar a l’Orfeó i a l’Escola Coral de l’Orfeó Català els recursos necessaris per dur a terme les seves activitats, així com organitzar dotze cicles de concerts cada any.


Es busquen mecenes per a un curtmetratge que es rodarà a Viladecavalls\nImatge del curtmetratge Playoff que tindrà lloc a Viladecavalls | Cedida\n"Playoff", que explora el futbol femení i l'amistat en l'adolescència, comptarà amb escenaris vilacavallencs\nS’ha iniciat una campanya a la recerca de mecenes per tirar endavant un curtmetratge que es rodarà a Viladecavalls. El projecte porta per títol Playoff i posa l’ull en el futbol femení en l’arribada de l’adolescència. Sota la direcció de Sofía Ponce de León, es tracta d’un equip tècnic sorgit des de l’Escola de cinema de Terrassa (ESCAC), on el 85% dels seus integrants en són alumnes o exalumnes, i que transcorrerà al municipi vallesà.\nEn aquests moments s’està treballant amb l’equip de futbol femení infantil de Can Trias i el seu camp municipal, que seran presents en el curt com a figuració. No serà l’únic espai que s’utilitzarà en aquest rodatge, ja que també s’anirà al Pavelló municipal de Viladecavalls. Però com tot projecte cinematogràfic es necessita un pressupost per tirar-lo endavant. Per això s’ha creat una campanya a la plataforma Verkami en què es vol arribar als 2.500 euros que anirien a cobrir despeses d’alimentació i transport, departament d’art, lloguer de material i lloguer de les localitzacions. Com en totes aquestes accions, els mecenes reben a canvi diferents reconeixements o recompenses, en funció de la seva aportació econòmica.\nImatge del curtmetratge Playoff que tindrà lloc a Viladecavalls\nEl càsting de les actrius ja està confirmat i estarà format per: Zoé Arnao, Mariona Tarradellas, Carla Diez, Marta Bustos, Paula Fuentes i Mireia Prados. A més del repartiment principal, es comptarà doncs amb la participació de les jugadores dels equips de la UD Can Trias i del CE Llerona, de la lliga Juvenil A. I és que es busca que siguin futbolistes reals, no necessàriament actrius, perquè puguin aportar realisme i frescor al curtmetratge. El rodatge es durà a terme del 27 de maig al 2 de juny de 2022. La postproducció s’iniciarà al mateix mes de maig i la intenció és que pugui estar finalitzar a l’octubre d’aquest any.\nSinopsi: Marina és la capitana d’un equip de futbol del qual no se’n sent part. Així que la nit just abans de la final del torneig intentarà fer el salt a aquell equip que li agradaria, encara que això signifiqui perdre la seva millor amiga.\nA post shared by Playoff (@playoffcorto)\nESCAC micromecenatge rodatge Viladecavalls\nJubilat. maig 01, 2022 | 09:25\nViladecavalls. Hi he estat una sola vegada i per motius professionals (Hi havia la fàbrica Sony). I em va semblar una població molt acollidora.


Els contes d'en Neret | Barcelona Cultura\nDel 6 al 28 de setembre.\nDs i dg a les 17 h.\nc/ Riereta, 31\nTel: 93 180 25 18\nContes, mitologia catalana i il·lustració en directe\nUna obra il·lustrada, o una il·lustració plena de contes, o totes dues coses a la vegada! Així es pot descriure l'espectacle Els contes d'en Neret, que estrena la programació de la nova temporada de la Sala Fènix.\nA Els contes d'en Neret tot comença quan la Mariona, per combatre l'avorriment, es posa a dibuixar. Però quina sorpresa que té en veure que tot el que ella dibuixa es converteix en realitat! Aleshores crea en Neret, un divertit personatge que li explicarà tot d'històries sorprenents del país on prové.\nLa cia l'Embarral, formada per l'actor Pau Gómez i la I·lustradora Mariona Alberich, és l'encarregada de posar en escena aquesta original proposta que barreja teatre, dibuix, contes populars i personatges de la mitologia catalana, com els petits follets ajudants nocturns. Un muntatge teatral molt pensat per als menuts i menudes de la casa i que busca la proximitat amb l'espectador.\nData de publicació: Dijous, 04 Setembre 2014\nUna comèdia dramàtica musical basada en la novel·la de Jordi Folck que es converteix en un al·legat contra...